  Майя Бывальцева Удмуртиысь укмысэтӥ классэз йылпумъясь 15 пиналъёс экзамен сётон понна анай кылын литератураез бырйизы. Ужъёсты быдэстӥзы ваньзы. Иворъёсъя «Удмуртия» агентстволы со сярысь вераз элькунысь дышетонъя но тодосъя министерстволэн огъя дышетонъя управлениысьтыз йӧскалык дышетонъя ёзэтысь валтӥсь ӧнерчи-эскерись Надежда Ямаева. «15 кузя сётӥзы анай кылын литератураез: 14-ез — удмурт кылын, одӥг адями бигер литератураез дышетӥз. Сётэмын куиньлы, ньыльлы. Быръемын вал соослэн: сочинение — одӥг адями, мукетъёсыз — билетъёсъя», — вераз Надежда Ямаева. Тодэ вайытом, укмысэтӥ классэ йылпумъясьёс анай кылын литературая экзаменэз 3-тӥ инвожое сётӥзы. 14-тӥ инвожое анай кылъя экзамен ортчиз. Удмурт кылэз 551 дышетскисьёс бырйизы, бигер кылэз — 13. Йылпумъянъёс тодмо луозы 28-тӥ инвожое. Тегъёс: Дышетон Ижкар Удмуртия экзамен удмурткыл Дышетонъянотодосъяминистерство  